**Карла Марата**, таксама *Мараці* (італ.: Carlo Maratta, 13 мая 1625, Камерана каля Анконы — 15 снежня 1713, г. Рым) — італьянскі мастак і архітэктар эпохі барока, які належаў да рымскай школы жывапісу.

Жыццё і творчасць
-----------------

Талент мастака выявіўся ў К. Марата яшчэ ў дзяцінстве. Ва ўзросце 12 гадоў быў адпраўлены сваімі бацькамі ў Рым, у навучанне да жывапісца Андрэа Сакі. У Сакі Марата заставаўся на працягу шматлікіх гадоў і разглядаў яго ўсё сваё жыццё як старэйшага сябра і настаўнікі. У 1650 годзе да маладога мастака прыходзіць вядомасць — пасля таго, як ён удала выканаў замову на алтарную карціну, Марата быў прадстаўлены Папе Аляксандру VII, які затым забяспечваў мастака замовамі. Шэраг алтарных палотнаў працы К. Марата дагэтуль знаходзяцца ў рымскіх цэрквах. У 1704 годзе К. Марата быў пасвечаны Папам Кліментам XI у рыцары, узнагароджаны царкоўным ордэнам і становіцца прыдворным жывапісцам французскага караля Людовіка XIV, які быў заваяваны мастацтвам майстра, убачыўшы яго палатно, якое адлюстроўвала Дафну. У той жа час Людовік дазволіў К. Марата працягваць сваю працу ў Рыме. Быў таксама таленавітым архітэктарам, які распрацаваў праекты шматлікіх будынкаў. У 1700 годзе мастак становіцца прэзідэнтам рымскай Акадэміі Святога Лукі.

Карла Марата ўтрымліваў вялікую майстэрню, дзе стажыраваліся яго шматлікія вучні (напр. Роберт ван Аўдэнардэ). Пахаваны ў рымскай царкве Санта-Марыя-дэльі-Анджэлі-э-дэі-Марціры.

К. Марата пісаў свае палотны ў акадэмічнай традыцыі свайго настаўніка Сакі, якая бярэ свой пачатак яшчэ ў творчасці Рафаэля. У канцы XVII стагоддзі Марата і Сакі былі прызнанымі, вядучымі рымскімі жывапісцамі. Акрамя алтарных палотнаў для цэркваў, майстар пісаў таксама партрэты, фрэскі, ствараў скульптуры. Найбольшую цікавасць ён уяўляе як партрэтыст. У наш час карціны К. Марата можна ўбачыць у музеях Парыжа (Луўр), Рыма, Берліна, Фларэнцыі, Санкт-Пецярбурга, Лондана, Мадрыда, Бостана, Вены, Бруселя, Мюнхена і інш.

Галерэя
-------

* Партрэт Папы Клімента IXПартрэт Папы Клімента IX
* АўтапартрэтАўтапартрэт
* Партрэт Андрэ Ленотра (1679—1681)*Партрэт* *Андрэ Ленотра* (1679—1681)
* Партрэт Андрэа СакіПартрэт Андрэа Сакі
* Бязгрэшнае зачацце (1689)*Бязгрэшнае зачацце* (1689)
* Маці Божая і тры Марыі ля труны Гасподняй (каля 1700—1705)*Маці Божая і тры Марыі ля труны Гасподняй* (каля 1700—1705)

Зноскі
------

1. 1 2 3 4   — Netherlands Institute for Art History.<a href='https://wikidata.org/wiki/Track:Q758610'></a>
2. 1 2  Carlo Maratti<a href='https://wikidata.org/wiki/Track:Q17299517'></a>
3. ↑   Праверана 2 жніўня 2022.
4. ↑   Праверана 2 жніўня 2022.
5. ↑   Праверана 12 лютага 2023.

|  |  |
| --- | --- |
| ⚙️   Тэматычныя сайты | Discogs · RKDartists · ECARTICO |
| Слоўнікі і энцыклапедыі | Біяграфічны італьянцаў · Вялікая каталанская · Вялікая нарвежская · Бракгаўза і Эфрона · Кругасвет · Малы Бракгаўза і Эфрона · Britannica (онлайн) · Brockhaus · Catholic (1997—…) · Treccani |
| 

| Нарматыўны кантроль |
| --- |
| BNE: XX1124724, XX1520952 · BNF: 12573560q · GND: 119414651 · ICCU: MODV090258 · ISNI: 0000 0000 8099 9993 · LCCN: n91127105 · NKC: jo2010603097 · NSK: 000197721 · NTA: 070724725 · NUKAT: n2010118834 · PTBNP: 237443 · SUDOC: 035053038 · VIAF: 20490339 · ULAN: 500118927 |

 |